謁諸葛廟
作者：喻汝礪
朝代：宋

paragraphs: 孤雲何其髙，明月不可繫。
灼灼抱此心，與世自涇渭。
適來從所歡，感亂亦歔欷。
咨惟今之人，竊國未云耻。
匕首入吳市，秋風動燕水。
區區袁與曹，等是刺客耳。
而我於其間，秉義不敢墜。
哀音回衝飇，清義動幽邃。
天心固難亮，吾獨信所履。
溶溶日間雲，漠漠苔點砌。
饑鼯墜蒼瓦，澹薄公所憩。
靜然相英姿，孤懷亦差慰。